laion/Wikipedia-Exotic huggingface dataset:
מגפת הקורונה בפלאו

מגפת הקורונה, בה חלו רבים במחלת נגיף הקורונה בפלאו, התפשטה אל המדינה במאי 2021. נכון לאוגוסט 2021, פלאו היא אחת המדינות עם אחוז המתחסנים הכי גבוה נגד המחלה - 84% מתושבי פלאו התחסנו. ערך מורחב – מגפת הקורונה ב-12 בינואר 2020 אישר ארגון הבריאות העולמי כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019. שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין, אך ההדבקה מאדם לאדם הייתה גדולה ומשמעותית והשפיעה בצורה מכרעת על מספר מקרי מוות באופן משמעותי. פלאו החלה ליישם ביקורת גבולות בשלב מוקדם. נשיא פלאו תומאס רמנגסאו ג'וניור הוציא צו ביצוע השהיה של כל הטיסות מסין, מקאו והונג קונג בין 1 ל-29 בפברואר 2020. עד מרץ, כל גבולות המדינה נסגרו. גם בתי הספר נסגרו החל מאפריל. רמנגסאו השעה בסופו של דבר את כל הטיסות הזרות לפלאו. לפי הצו, חויבו גם כל הזרים שנכנסו לאחרונה למדינה להיכנס לבידוד למשך ארבעה עשר ימים. ב-1 באפריל 2021 הקימו פלאו וטאיוואן "בועת נסיעות", המאפשרת לאנשים לנסוע בין שתי המדינות, עם הגבלות. מקרה ההידבקות המקומי הראשון ב-COVID-19 בפלאו התרחש ב-31 במאי 2021. הנשיא סורנגל ויפס ג'וניור אמר שהנדבק נמצא בסיכון נמוך להדביק אחרים ובני משפחתו של החולה שבאו עימו במגע נבדקו והחזירו תשובות בדיקה שליליות. ויפס ג'וניור גם הדגיש שרוב האוכלוסייה חוסנה נגד המגפה. ב-11 ביוני 2021 דווח על מקרה שני. נכון ל־22 במאי 2023, 11:03 שעון ישראל, מספר המקרים המאומתים המצטבר הוא 6,009, מהם 9 נפטרו ו-5,998 החלימו. אזרחי פלאו החלו לקבל חיסונים נגד COVID-19 החל ב-3 בינואר ונכון ל-12 באפריל 40% מהאוכלוסייה חוסנו באופן מלא. עד 26 במאי, כ-96% מהמבוגרים (18 ומעלה) במדינה חוסנו במלואם. עד לגילוי חולה הקורונה הראשון במדינה (ב-31 במאי 2021), 97% מהאוכלוסייה הבוגרת חוסנה, כ-70% מכלל התושבים. כמו כן הוכרזו תוכניות להתחיל לחסן מתבגרים מגיל 12 עד 17. בתחילת אוגוסט 2021, 65% מבני 12 עד 17 קיבלו לפחות מנה אחת של החיסון, וכתוצאה מכך 80% מהאוכלוסייה הזכאית חוסנה במלואה. נכון ל-24 באוגוסט 2021, 14,938 מבוגרים קיבלו לפחות מנה אחת, כאשר 14,447 מהם חוסנו במלואם. 1,146 מתבגרים נוספים (בני 12 עד 17 שנים) קיבלו לפחות מנה אחת כאשר 835 מהם חוסנו במלואם. אוכלוסיית פלאו מונה כ-18,092 אזרחים, כלומר כ-84.5% מכלל האוכלוסייה מחוסנים במלואם. מדיה וקבצים בנושא מגפת הקורונה בפלאו בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Elsevier, Novel Coronavirus Information Center, Elsevier Connect (באנגלית) Weiss, Matt Reynolds and Sabrina (2020-04-29). "How coronavirus started and what happens next, explained". Wired UK. ISSN 1357-0978. נבדק ב-2020-05-01. Crunching the numbers for coronavirus | Imperial News | Imperial College London, Imperial News (באנגלית) High consequence infectious diseases (HCID), GOV.UK (באנגלית) World Federation Of Societies of Anaesthesiologists - Coronavirus, www.wfsahq.org גרדיאן ורויטרס, שנה אחרי פרוץ המגפה, טייוואן ופלאו השיקו "בועת מסע" לעידוד התיירות, ‏10 באפריל 2021
קרופטלי

קרופטלי (בפארואזית: Gráfelli) הוא ההר השני בגובהו באיי פארו הממוקם באי אסטרוי. גובהו כ-856 מטרים. בסמוך לקרופטלי לכיוון דרום-מזרח נמצא ההר סלטארטינטור, אשר גבוה ממנו ב-24 מטרים ומתנשא לרום של 880 מטרים, מה שהופך אותו להר הגבוה באיי פארו. הכפר פונינקור שוכן למרגלות שני ההרים. מדיה וקבצים בנושא קרופטלי בוויקישיתוף רשימת הנקודות הגבוהות באיי פארו.
פלמן גלבוב

פלמן יורדנוב גלבוב (בבולגרית: Пламен Йорданов Гълъбов; נולד ב-2 בנובמבר 1995) הוא כדורגלן בולגרי, המשחק בעמדת הבלם במכבי עירוני פתח תקווה מליגת העל ובנבחרת בולגריה. גלבוב החל את הקריירה המקצוענית שלו בליטקס לובץ' מליגת העל הבולגרית. ב-12 בדצמבר 2012 ערך את הופעת הבכורה שלו בקבוצה הבוגרת של המועדון, בניצחון 7–1 על ספרטק טרנבה במסגרת הגביע הבולגרי. ב-14 בדצמבר 2013 ערך את הופעת הבכורה שלו בליגה במדי המועדון, בניצחון 5–2 על לוקומוטיב פלובדיב, בו גם הורחק בדקות האחרונות של המשחק לאחר שספג כרטיס צהוב שני. ב-6 בספטמבר 2017 הושאל למשך עונה אחת לאטאר וליקו טרנובו מליגת העל הבולגרית. שנה לאחר מכן הושאל פעם נוספת למועדון למשך עונה אחת. ב-23 בינואר 2022 חתם בבמכבי נתניה מליגת העל הישראלית, עמה זכה בגביע הטוטו לעונת 2022/2023. ב-5 בפברואר 2024 חתם בבית"ר ירושלים עד לסוף העונה. ב-25 ביוני חתם במכבי עירוני פתח תקווה. ב-1 לאוגסט כבש את שערו הראשון במדי הקבוצה (שער עצמי) במסגרת הליגה האירופית. גלבוב נכלל בסגל נבחרת בולגריה הבוגרת, לקראת גביע קירין 2016, אך נגרע ממנו בשל פציעה. ב-3 בספטמבר 2020 ערך את הופעת הבכורה שלו בנבחרת בולגריה, בתיקו 1–1 נגד נבחרת אירלנד במסגרת ליגת האומות 2020/2021. צסק"א סופיה הגביע הבולגרי (1): 2020/2021 מדיה וקבצים בנושא פלמן גלבוב בוויקישיתוף פלמן גלבוב, באתר Transfermarkt פלמן גלבוב, באתר Soccerway פלמן גלבוב, באתר National Football Teams פלמן גלבוב, באתר FootballDatabase.eu Вуцов взима национал от Литекс באתר Top Sport, ‏ 22 ביולי 2014 (בבולגרית) ЦСКА преотстъпва двама на Етър באתר הרשמי של אטאר וליקו טרנובו, 6 בספטמבר 2017 (בבולגרית) ЦСКА преотстъпва двама на Етър באתר הרשמי של צסק"א סופיה, 6 בספטמבר 2018 (בבולגרית) Petev named 23-man squad for "Kirin Cup" 2016 באתר הרשמי של התאחדות הכדורגל הבולגרית, 13 במאי 2016 (באנגלית) България - Ейре, на живо באתר Top Sport, ‏ 3 בספטמבר 2020 (בבולגרית)
ג'ק פוקס (שחקן)

ג'ק לואיס פוקס (באנגלית: Jack Louis Fox; נולד ב-17 בספטמבר 1985) הוא שחקן תיאטרון, קולנוע וטלוויזיה בריטי. הוא גדל בלונדון ושייך למשפחת השחקנים בני משפחת פוקס. הוא בנו הרביעי של ג'יימס פוקס ושל אשתו מרי. אחיו הוא לורנס פוקס ודודיו הם המפיק רוברט פוקס והשחקן אדוארד פוקס. פוקס נולד בלונדון לשחקן ג'יימס פוקס ולאשתו מרי אליזבת פייפר. הוא האח הצעיר של תומאס, לורנס, רובין ולידיה פוקס. הוא אחיין של המפיק רוברט פוקס והשחקן אדוארד פוקס (אביהם של אמיליה ופרדי). פוקס למד בבית הספר מילבורן לודג' סקול, ואחר כך למד בקינגס סקול בקנטרברי. בהמשך למד פילוסופיה ותאולוגיה באוניברסיטת לידס. אחרי סיום הלימודים שיחק פוקס בסרט "Theeb", שזכה בפרס האקדמיה הבריטית לאמנויות הקולנוע והטלוויזיה (BAFTA) והיה מועמד לפרס אוסקר, בסדרת הטלוויזיה "גאון" עם ג'פרי ראש, ובסרט "ג'וני אינגליש 3.0" בכיכובו של רואן אטקינסון. ב-2019 שיחק פוקס בתפקיד ראשי בסדרה "ריביירה" של Sky Atlantic, לצדם של ויל ארנט, ג'וליה סטיילס וג'ולייט סטיבנסון. עוד ב-2019 השתתף בעיבוד של אנדרו דייוויס לסדרה "סנדיטון" יחד עם תיאו ג'יימס ורוז ויליאמס. עוד שיחק פוקס בסדרות "בשר טרי", "מר סלפרידג'" ו"דרקולה". הופעת הבכורה של פוקס בווסט אנד הייתה במחזה "Dear Lupin" לצדו של אביו ג'יימס פוקס. ג'ק פוקס, ברשת החברתית אקס (טוויטר) ג'ק פוקס, ברשת החברתית אינסטגרם ג'ק פוקס, במסד הנתונים הקולנועיים IMDb (באנגלית) Biography for James Fox, Internet Movie Database (IMDb), נבדק ב-19 במרץ 2008 {{citation}}: (עזרה) "The Fox family: explaining Laurence, Emilia and Freddie's dynasty". Digital Spy. 24 במרץ 2021. {{cite web}}: (עזרה) "Dear Lupin stars James & Jack Fox talk to Official London Theatre" (באנגלית).
סנטדומונקוש

סנטדומונקוש (בהונגרית: Szentdomonkos) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בסנטדומונקוש מספר התושבים נמצא בירידה. כך, בשנת 1990 חיו בכפר 563 תושבים ובשנת 2023 רק 463 תושבים. האזור מיושב מסביבות המאה ה-15, והוא מוזכר לראשונה בכתבים משנת 1459. יהודים חיו בסנטדומונקוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא סנטדומונקוש בוויקישיתוף נתוני הכפר באתר הלמ"ס ההונגרי תיעוד יהודי סנטדומונקוש שנרצחו בשואה מפקדי האוכלוסין של יהודי הונגריה, 1993
ג'ק פוקס

האם התכוונתם ל... ג'ק פוקס (שחקן) – שחקן אנגלי (נולד ב-1985) ג'ק פוקס (שחקן פוטבול) (אנ') – שחקן פוטבול אמריקאי (נולד ב-1996) ג'ק פוקס (שחקן בייסבול) (אנ') – שחקן בייסבול אמריקאי (1885–1963) טייגר ג'ק פוקס (אנ') – מתאגרף אמריקאי (1907–1954) ג'ק פוקס (אנ') – שם עט של ביל פרונזיני, מחבר ספרי בלשים אמריקאי (נולד ב-1943)
המשרד המרכזי לחקירת פשעי הנאצים

המשרד המרכזי לחקירת פשעי הנאצים (בגרמנית: Zentrale Stelle der Landesjustizverwaltungen zur Aufklärung nationalsozialistischer Verbrechen, בתרגום: הלשכה המרכזית של הנהלות המשפט המחוזיות לחקר פשעי הנאצים) הוא סוכנות ממשלתית גרמנית האחראית לחקור פשעי מלחמה שהתבצעו בתקופת גרמניה הנאצית. המשרד מחזיק באוסף גדול של מסמכים וחומרים הנוגעים לפעילויות פליליות במהלך השלטון הנאצי. מטה המשרד ממוקדם בלודוויגסבורג. המשרד פועל לסיוע בהבאה להעמדה לדין של פושעים נאצים שונים. בין היתר המשרד עסק בעניינו של דמיאניוק והמליץ ב-2008 להגיש נגדו כתב אישום מכיוון שהוא "משוכנע" כי היה מעורב ברצח 29 אלף יהודים לפחות. המשרד הוקם בדצמבר 1958 והוא משותף לכל 16 המדינות הפדרליות בגרמניה. בתחילה המשרד היה מוסמך לחקור רק פשעים שבוצעו מחוץ לגרמניה וב-1964 ניתנה לו הסמכות לחקור פשעים שהתרחשו גם על אדמת גרמניה. בשיאו פעלו מטעם המשרד 121 עובדים, נכון ל-2021 קיימים בו 21 עובדים. מאז הקמתו סייע המשרד בפתיחת הליכים כנגד מעל 7,000 פושעים נאציים. המשרד מכיל רשומות על מעל 700 אלף שמות, מקומות בהם התבצעו פשעים ושמות היחידות האחראיות. אתר האינטרנט הרשמי של המשרד המרכזי לחקירת פשעי הנאצים (בגרמנית) איך מביאים לדין פושע נאצי עשרות שנים לאחר השואה?, כאן 11, 19 בינואר 2022 אסף אוני, בית משפט גרמני: דמיאניוק יכול לעמוד לדין בגרמניה, באתר הארץ, 11 בדצמבר 2008 קלאוס ויגרפה, המרדף שלא היה אחרי הפושעים הנאצים, באתר ישראל היום, 10 באוקטובר 2014, תרגום: אסנת נאור אליקים רובינשטיין, על משפטי הנאצים ומשפטי קאפו – היסטוריה ודילמות גרמניה חוקרת 6 נשים שהיו שומרות באושוויץ, באתר ynet, 9 באוגוסט 2013 כנען ליפשיץ, פרקליט גרמני מנסה להעמיד לדין את אחרון המעורבים בטבח, באתר זמן ישראל, 7 באוקטובר 2021 ⁨מסמכים חדשים על פשעי הנאצים ⁩ | ⁨למרחב⁩ | 29 ספטמבר 1968 | אוסף העיתונות | הספרייה הלאומית, באתר www.nli.org.il גרמניה: אותרו שמונה חיילים נאצים שעבדו במחנה ההשמדה שטוטהוף, באתר וואלה, 9 באוגוסט 2016 דף מידע של הלשכה המרכזית
מוסחן

מוסחן או מסאחן (בערבית: مسخّن – משהו מחומם), ידוע בצפון הארץ בשם מוחמר (محمر - אדום), הוא מאכל נפוץ במטבח של ערביי ארץ ישראל, הכולל עוף צלוי ובצל המתובלים בסומאק ומוגשים על גבי לאפה. מעל, נהוג לפזר שקדים או צנוברים מטוגנים. מקורו של המוסחן בערים ג'נין וטולכרם שבשומרון, והוא נחשב בעיניי רבים למאכל הלאומי של הפלסטינים. הוא נפוץ ברחבי יהודה ושומרון, באזור המשולש, בגליל ובירדן. נהוג להכין את המוסחן בעיקר בעונת המסיק, אז שמן הזית הטרי והצעיר מוסיף למנה טעם וארומה ייחודיים. מוסחן בסגנון מסורתי בכפר עזון שבשומרון מוסחן בירדן מוחמר כפי שמוגש בצפון הארץ מוסחן בירושלים מדיה וקבצים בנושא מוסחן בוויקישיתוף מתכון למוסחאן, מאתר השולחן פרויקט סבתא: כך תכינו מסאחן עוף מסורתי, באתר ynet, 17 בפברואר 2022 "Recipe: Musakhkhan (Arab Levant, Palestine) Musakhkhan". www.cliffordawright.com. ארכיון מ-12 ביוני 2017. נבדק ב-24 באפריל 2018. {{cite web}}: (עזרה) Albala, Ken. Food Cultures of the World Encyclopedia [4 volumes]: [Four Volumes]. p. 293. Ghillie Basan (בינואר 2007). The Middle Eastern Kitchen. Hippocrene Books. pp. 189–. ISBN 978-0-7818-1190-3. {{cite book}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
דן מרזוק

דן מרזוק הוא עורך דין ישראלי המכהן כמזכיר הכנסת החל מ-1 באפריל 2022. מרזוק שירת בכנסת כ-14 שנים. את תחילת דרכו עשה כמתמחה ולאחר מכן שימש במשך שלוש שנים כעוזר למזכיר הכנסת לשעבר, איל ינון. עם מינויו של ינון ליועץ המשפטי לכנסת, החל מרזוק לשמש כעוזרו הבכיר, תפקיד אותו מילא כעשר שנים. במסגרת זו מילא שורה של תפקידים מרכזיים בייעוץ המשפטי של הכנסת. לאחר סיום תפקידו בכנסת, הקים מרזוק משרד עורכי דין, והחל לשמש כמרצה מן החוץ בפקולטה למשפטים באוניברסיטת חיפה. בינואר 2022 הודיע יושב ראש הכנסת מיקי לוי על החלטתו למנות את דן מרזוק למזכיר הכנסת, במקומה של ירדנה מלר הורוביץ לאחר שזו פרשה לגמלאות, ולאחר קבלת המלצת ועדה מייעצת, שפעלה לראשונה בתולדות הכנסת. מינויו של מרזוק אושר בנשיאות הכנסת והוא החל לכהן כמזכיר הכנסת ב-1 באפריל. מרזוק הוא בעל תואר ראשון במשפטים מהמסלול האקדמי המכללה למנהל ותואר שני במשפט ציבורי בתוכנית המשותפת של אוניברסיטת תל אביב ואוניברסיטת נורת'ווסטרן בשיקגו. עמוד ה-LinkedIn של מרזוק אנה ברסקי, ‏לראשונה בתולדות הכנסת: המזכיר החדש נבחר בוועדה מייעצת, באתר מעריב אונליין, 17 בינואר 2022 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרדריקסטאד

פרדריקסטאד (בנורווגית: Fredrikstad) היא עיר בחבל מזרח נורווגיה שבנורווגיה. העיר שוכנת על גדות נהר גלומה במקום בו הוא נשפך על מצר סקאגרק, כ-20 קילומטרים מערבית לגבול עם שוודיה. העיר נוסדה במקור ב-1567 על ידי פרדריק השני, מלך דנמרק, ומשמעות שמה היא "עירו של פרדריק". כיום חלק העיר העתיקה של פרדריקסטאד, הנמצא בגדה המזרחית של נהר הגלומה, נחשבת לעיר המבוצרת שנשתמרה הטוב ביותר באזור צפון אירופה. פרדריקסטאד היא העיר הגדולה ביותר באזור אסטפולד. אזור המטרופולין פרדריקסטאד-סרפסבורג נחשב כיום לאזור המטרופולין החמישי בגודלו בנורווגיה. בעיר משחקת קבוצת הכדורגל פרדריקסטאד. אתר האינטרנט הרשמי של פרדריקסטאד (בנורווגית ספרותית) פרדריקסטאד, ברשת החברתית אקס (טוויטר) פרדריקסטאד, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של נורווגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
טרנללס

טרנללס (בהונגרית: Tarnalelesz) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בטרנללס מספר התושבים נמצא בירידה. כך, בשנת 1990 חיו בכפר 1,866 תושבים ובשנת 2023 רק 1,532 תושבים. האזור מיושב מסביבות המאה ה-13, והוא מוזכר לראשונה בכתבים משנת 1280. יהודים חיו בטרנללס במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא טרנללס בוויקישיתוף אתר האינטרנט הרשמי של טרנללס (בהונגרית) נתוני הכפר באתר הלמ"ס ההונגרי תיעוד יהודי טרנללס שנרצחו בשואה מפקדי האוכלוסין של יהודי הונגריה, 1993
טרפש

טרפש (בהונגרית: Terpes) הוא כפר קטן בנפת פטרוואשארה שבמחוז הווש בצפון מזרח הונגריה. טרפש הוא הכפר הקטן ביותר במחוז. כמו יישובים רבים באירופה גם בטרפש מספר התושבים נמצא בירידה. כך, בשנת 1990 חיו בכפר 253 תושבים ובשנת 2021 רק 202 תושבים. האזור מיושב מסביבות המאה ה-15, והוא מוזכר לראשונה בכתבים משנת 1409. על פי רישומי מפקד האוכלוסין ההונגרי חיו בטרפש 12 יהודים מתוך 290 תושבי הכפר בשנת 1880. מדיה וקבצים בנושא טרפש בוויקישיתוף אתר האינטרנט הרשמי של טרפש נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
וארסו

וארסו (בהונגרית: Váraszó) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בוארסו מספר התושבים נמצא בירידה. כך, בשנת 1990 חיו בכפר 671 תושבים ובשנת 2023 רק 478 תושבים. האזור מיושב מסביבות המאה ה-13, והוא מוזכר לראשונה בכתבים משנת 1280. יהודים חיו בוארסו במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא וארסו בוויקישיתוף אתר האינטרנט הרשמי של וארסו (בהונגרית) נתוני הכפר באתר הלמ"ס ההונגרי תיעוד יהודי וארסו שנרצחו בשואה מפקדי האוכלוסין של יהודי הונגריה, 1993
ביארן

ביארן (בנורווגית: Beiarn) היא מועצה מקומית בנורווגיה, מחוז נורדלנד שכוללת מספר כפרים. שטחה מעל לאלף ק"מ ומתגוררים בה אלף תושבים. בעשור האחרון מספר תושבי המועצה יורד כל שנה. המועצה הוקמה בשנת 1853 ומאז גבולותיה לא השתנו. נהר ביאר שזורם בשטח המחוז נחשב למקום חשוב של סלמון. באזור קיימות מספר אגמים לרבות אשטדולסדמן. באזור קיים יער של אולמוס הצפוני בעולם. מדיה וקבצים בנושא ביארן בוויקישיתוף אתר האינטרנט הרשמי של ביארן ערך זה הוא קצרמר בנושא גאוגרפיה של נורווגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
אנגוס קלאוד

קונור אנגוס קלאוד היקי (באנגלית: Conor Angus Cloud Hickey; ‏10 ביולי 1998 – 31 ביולי 2023) היה שחקן אמריקאי, אשר מוכר בעיקר בשל תפקידו בתור פזקו בסדרת הדרמה "אופוריה" (2019 - 2023) של רשת HBO. קלאוד נולד ב-10 ביולי 1998 באוקלנד, קליפורניה. יש לו זוג אחיות תאומות צעירות ממנו. הוא למד בבית ספר תיכון לאמנויות, בית ספר פרטי בעיר ולאחר מכן סיים את לימודיו בקולג' המקומי. כשסיים את לימודיו הוא עבר לניו יורק והתגורר בבושוויק (אנ'), ברוקלין. הוא התחיל לעבוד בסניף של רשת המזון המהיר “Chicken&Waffle Joint”, שם התגלה על ידי סוכנת ליהוק. הופעתו הראשונה בטלוויזיה הייתה בשנת 2019 כאשר לוהק לגלם את אחת הדמויות הראשיות בסדרת הטלוויזיה "אופוריה", סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה ישראלית באותו השם שנוצרה על ידי רון לשם, דפנה לוין וטמירה ירדני. הוא מגלם בסדרה את "פזקו", סוחר סמים מקומי שנשר מהלימודים כדי לטפל בסבתו. בשנת 2020 לוהק קלאוד לתפקיד בסרט של הבמאי הבריטי רופרט סנדרס; "The Things They Carried" לצד אשטון סנדרס, מרטין סנסמאייר וביל סקושגורד. בשנת 2021 שיחק בסרט הקולנוע "North Hollywood". באותה שנה לוהק לסרט הקולנוע העתידי, "Your Lucky Day". בשנת 2022 שימש כפרזנטור של חברת פולו ראלף לורן. קלאוד נמצא מת בבית משפחתו באוקלנד, קליפורניה, ב-31 ביולי 2023, בגיל 25. סיבת המוות הייתה מנת יתר של סמים. אנגוס קלאוד, ברשת החברתית אקס (טוויטר) אנגוס קלאוד, ברשת החברתית אינסטגרם אנגוס קלאוד, במסד הנתונים הקולנועיים IMDb (באנגלית) אנגוס קלאוד, באתר Rotten Tomatoes (באנגלית) אנגוס קלאוד, באתר Metacritic (באנגלית) אנגוס קלאוד, באתר MusicBrainz (באנגלית) אנגוס קלאוד, באתר Discogs (באנגלית) אנגוס קלאוד, באתר Genius אנגוס קלאוד, באתר "Find a Grave" (באנגלית) Angus Cloud Wiki,, Age, Biography, Height, Parents, Ethnicity, Girlfriend, Career, Net Worth, Latestinbollywood, ‏2 בundefined 2022 Mia Galuppo, Euphoria Star Angus Cloud Got Cast in a Hit Show Without Really Trying, GQ, ‏1 ביולי 2019 De Elizabeth, “Euphoria” Cast Weighs in on Tom Holland Cameo, Teen Vogue, ‏6 בundefined 2022 סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה ישראלית באותו השם שנוצרה על ידי רון לשם, דפנה לוין וטמירה ירדני. Frazier Tharpe, Angus Cloud on Fezco’s Spotlight 'Euphoria' Episode and That Shocking Ending, GQ, ‏1 בundefined 2022 Dave McNary, Variety, Variety, ‏1 באוקטובר 2020 Brennan Klein, Fez Was Nearly Killed Off In Euphoria Season 1 | Screen Rant, Screen Rant, ‏3 בundefined 2022 Rosy Cordero, Deadline, Deadline, ‏2 בנובמבר 2021 השחקן אנגוס קלאוד ("אופוריה") הלך לעולמו בגיל 25, באתר ynet, 1 באוגוסט 2023
המתמחים החדשים

המתמחים החדשים (באנגלית: The New Interns) הוא סרט קולנוע אמריקאי משנת 1964 בבימויו של ג'ון ריץ', עם טלי סוואלס, ג'ורג' סיגל ודין ג'ונס בתפקידים הראשיים. זה סרט המשך לרופאים הצעירים משנת 1962 והוא מתאר את קורותיהם של סטאז'רים לרפואה בשנת הסטאז' שלהם בבית חולים גדול. התסריט מבוסס על הספר "The Interns" של ריצ'רד פרד. זה אחד מתפקידיו הראשונים המשמעותיים של ג'ורג' סיגל ועל משחקו בסרט זה הוא זכה בפרס גלובוס הזהב לכוכב החדש של השנה (ביחד עם חיים טופול על סאלח שבתי). קבוצת סטאז'רים חדשים מגיעה לבית החולים New North Hospital לשנת סטאז'. ד"ר אלק קונסידין שנאלץ לחזור על שנת הסטאז', עורך להם סיום במתחמי בית החולים. מנהל המחלקה הכירורגית ד"ר דומיניק ריצ'יו (טלי סוואלס) הוא כעת גם מנהל בית החולים מקבל אותם בפנים חמורות סבר ומודיע כי בית החולים נמצא בהפסד ולכן יש לקצץ בהוצאות בתוכן חנייה חפשית בבית החולים. טוני פארלי (ג'ורג' סיגל) הוא סטאז'ר בעל "פתיל קצר". הוא פורץ את שרשרת מגרש החנייה וריצ'יו מחייב אותו בקנס ובאזהרה לגבי המשך התמחותו. פארלי נפגש עם העובדת הסוציאלית של בית החולים ננסי (אינגר סטיבנס) ומחזר אחריה. הוא הגיע משכונה מוכת עוני ופשע. חבריו העבריינים מקניטים אותו על שעזב אותם ובאחד הפעמים הם מתקיפים את ננסי ואונסים אותה. פארלי מתעמת אתם אך מוכה קשות. ננסי משתקמת אבל נמצאת בפוסט טראומה. במסיבה עליזה של אנשי צוות בית החולים גדושה באלכוהול, אחד הבחורים רוצה לרקוד אתה אך היא מתנגדת ואז מתעלפת ונכנסת למצב קטטוניה. הפסיכיאטר אומר לפארלי כי מצב זה יכול להימשך זמן רב ואולי לתמיד. כעבור זמן מגיע לבית החולים האנס שנפצע בתגרה בשכונה. מצבו מידרדר ופארלי מנתח אותו ללא סמכות ומצליח לקשור את העורק המדמם אך הוא מת. ריצ'יו עורך לו בירור אך מגיע למסקנה שפעל נכון ומציע לו להתמחות בכירורגיה. סיפור נוסף הוא על המתמחה ברפואת ילדים ד"ר לו וורשיפ (דין ג'ונס) ואשתו האחות גלוריה (סטפני פאוורס). הם רוצים להביא ילד לעולם אך לו מגלה לאשתו שהוא עקר. היא בתחילה אינה רוצה לשמוע על אימוץ אבל אחר כך נקשרת לילד ללא הורים שנמצא במחלקה והם מחליטים לאמץ אותו. ד"ר אלק קונסידין רודף השמלות מתראה עם האחות היפה (ברברה עדן) אך היא מסכימה להמשיך את היחסים ביניהם רק עם חתונה ולבסוף הוא מסכים. "המתמחים החדשים", במסד הנתונים הקולנועיים IMDb (באנגלית) "המתמחים החדשים", באתר AllMovie (באנגלית) "המתמחים החדשים", במסד הנתונים הקולנועיים KinoPoisk (ברוסית) המתמחים החדשים, באתר TCM בישראל נקרא הסרט בזמנו בשם "אהבות חדשות"
ארנולד זוויקי

ארנולד זוויקי (באנגלית: Arnold Zwicky; (ביידיש: צביקי) נולד ב-6 בספטמבר 1940) הוא בלשן אמריקאי, נודע בעיקר כיוצר מונח אשליית הטריות. הוא מכהן כפרופסור אמריטה באוניברסיטת המדינה של אוהיו ומלמד באוניברסיטת סטנפורד. הוא מזדהה כיהודי אמריקאי אתאיסט וכהומוסקסואל עם נטייה להכנעה, ומרבה לכתוב על נושאים אלו בעיקר מההיבט הלשוני. ארנולד זוויקי נולד למשפחה יהודית באלנטאון שבארצות הברית. בשנת 1962 הוא סיים אוניברסיטת פרינסטון ובשנת 1965 סיים לימודי תואר שלישי במכון הטכנולוגי של מסצ'וסטס. מגיל צעיר הזדהה כיהודי וכהומוסקסואל עם נטייה להכנעה, שיצרו אצלו תחושת זרות תמידית והשפיעו על כתיבתו, כנושאים שהתמקד בהם מההיבט הלשוני בהמשך חייו. זוויקי תרם בתחומים כמו פונולוגיה, מורפולוגיה, תחביר, בלשנות חברתית. הוא היה הראשון שטבע מונח אשליית הטריות. זוויקי היה בין העורכים של כתב עת Handbook of Morphology. זוויקי היה חבר בכיר בתנועת הלהט"ב אמריקאי ובשנת 2008 הוא נבחר על ידם כ"מדען השנה". בשנת 2021 הוחלט להעניק מלגה על שמו לבלשן להט"ב. זוויקי כתב באופן נרחב בבלוג שלו ובכתבי עת מקוונים שיסד, על השפעות והשתלשלות מלים והיבטים לשוניים נוספים בשפה האנגלית המדוברת בארצות הברית, ומקצה חלק ניכר מכתיבה זו לזהויותיו, כלהט"ב ושפתם הייחודית, וכיהודי כולל השפעת ביטויים ביידיש וביינגליש שאומצו בידי דוברי השפה האנגלית בארצות הברית. כאתאיסט הוא עוקב אחרי דתות שונות ומרכזיות בארצות הברית והשינויים הלשוניים המתקבלים בארצות הברית סביב טקסים, אירועים ואמנות דתית. אתר האינטרנט הרשמי של ארנולד זוויקי (באנגלית) פרסומים של אלנולד זוויקי (באנגלית) תמונותיו כפי שפורסמו בדף הסגל באוניברסיטת סטנפורד דוגמה מהבלוג שלו, בה הוא מזדהה כיהודי. בבלוג הוא מתייחס לעיתים ליידיש ולשפה היהודית האמריקאית יינגליש שחדרה בחלקה לדיבור האמריקאי הכללי. (באנגלית) ראיון אישי עם ארנולד זוויקי, בה סיפר על תחושות זרותו מאז הילדות. הראיון נערך 2022, ופורסם באתר אגודת הבלשנות האמריקאית LSA.
קר חבייר רוסל

קר חבייר רוסל (צרפתית: Ker-Xavier Roussel;‏ 10 בדצמבר 1867 – 6 ביוני 1944) היה צייר צרפתי המזוהה עם תנועת הנאבי. נולד בלורי-לס-מץ, מוזל ב-1867, בגיל 15 למד בפריז לצד חברו אדואר וויאר (בתמונה רוסל קיצוני משמאל ולידו וויאר גיסו) הוא גם למד בסטודיו של הצייר דיוג'ן מיילרט. ב-1888, הוא נרשם לבית הספר לאמנויות, וכן החל ללמוד באקדמיה ז'וליאן, שם הקימו מוריס דני וסטודנטים אחרים את "תנועת הנאבי" בשנת 1899 נסעו רוסל, וויאר וחברו הקרוב, פייר בונאר, לאגם קומו, ונציה ומילאנו. באותה שנה הוא התיישב באזור כפרי שהפך לנושא ציוריו. הוא שאב את הנושא שלו מהאזור שמסביב לאטאנג-לה-ויל וסן-טרופה, והתאים את הנוף לפרקים מיתולוגיים יוונים המתארים נשים, ילדים, נימפות, קנטאורים ופאונים. אשתו מארי (אחותו של אדואר וויאר), בתו אנט, בנו ז'אק ונכדיו שימשו כדוגמנים. הוא נטש את תמונות הפורמט הקטן האופייניות לתנועת הנאבי ויצר ציורים גדולים בצבעים עזים בסגנון פוסט-אימפרסיוניסטי. ציוריו ציינו את עונות השנה, השפע, השכרות, ההתנהגות התאוותנית. כמ כן הנציחו את המחול, בהשפעת איזדורה דאנקן. מספר ציורים מתארים אפיזודות מיתולוגיות ומהתנ"ך. אחד מציוריו ממחיש את שירו של סטפן מאלרמה משנת 1876, "אחר הצהריים של פאון". בעוד רוסל הביע שמחה אירוטית בתמונותיו היה לו גם צד נוגה ואפל שבא לידי ביטוי באיורים ליתוגרפיים כהים ליצירות של מוריס דה גרין. בין השנים 1914–1917 הוא טופל כסובל מדיכאון. הוא ייצר מספר רב של פסטלים בשנותיו האחרונות, בין 1930 ל-1944, המתארים מוות אלים במיתולוגיה. רוסל ידוע בציורי ענק של נופים המקשטים חללים ציבוריים, וחלקם הוזמנו עבור לקוחות פרטיים. בשנת 1912 הוא צייר את המסך הקדמי של תיאטרון השאנז אליזה ובשנים 9–1937 יצר פאנל ענק באורך אחד עשר מטרים בחדר הדיונים בארמון האומות המאוחדות בז'נבה. בשנת 1926 זכה קר-חבייר רוסל בפרס קרנגי לאמנות. המוניטין שלו הגיע לשיא ב-1936 עם תוכנית מרובת פאנלים עבור פאלה דה שאיו בפריז. קר-חבייר רוסל מת ב-1944 בביתו בלאטנג-לה-ויל. מדיה וקבצים בנושא קר חבייר רוסל בוויקישיתוף Frèches-Thory, Claire, & Perucchi-Petry, Ursula, ed.: Die Nabis: Propheten der Moderne, Kunsthaus Zürich & Grand Palais, Paris & Prestel, Munich 1993 Cousturier, Lucie. K.-X. Roussel. Bernheim-Jeune, Paris, 1927 Exhibition Guide for Ker-Xavier Roussel, Private Garden, Dreamed Garden. Musée des Impressionnismes, Giverny, 2019.
אנקורטידו

אנקורטידו (בספרדית: Encurtido) הוא מתאבן כבוש, הנפוץ כתוספת וכתבלין באזור המסו-אמריקאי. מורכב מירקות שונים, כגון: בצל, פלפלים כגון ג'לפניו, גזר וסלק. הירקות הקשים מבושלים במים עד להתרככות ראשונית, ואז מתווספים ירקות רכים יותר כמו בצל, שאינם דורשים בישול מוקדם, למלח וחומץ רותח. בדרך כלל הירקות נשארים פריכים ומוצקים. מוגש קר. כמאכל האנקורטידו נפוץ במטבח הונדורס, ולעיתים משתמשים בו כדי להוסיף חריפות למאכלים שונים. בשאר מרכז אמריקה הצפונית משמש כתבלין. נפוץ גם במטבח המקסיקני והמקסיקני-אמריקאי כתיבול שולחן. בשווקים של מקסיקו נמכר בצנצנות או משומר, מורכב מפלפל צ'ילי, גזר ובצל. בהונדורס, הוכן מסחרית לפחות מ-1898. המוצר מבוקבק עם אטימה הרמטית כדי למנוע קלקול. הביקבוק מבוצע בשל האקלים בהונדורס, שגורם לאנקורטידו שלא בוקבק להתקלקל במהירות. קורטידו The Pickled Perfection of Honduras's Encurtido Is Worth the Trek, www.msn.com